cyanic-selkie/wikianc huggingface dataset:
நிர்மோகி அகாரா
தொடுத்த வழக்குகள்
இத்தீர்ப்பினை எதிர்த்து நிர்மோகி அகாரா அமைப்பினர், பிரச்சினைக்குரிய மொத்த இடத்தையும் தங்களுக்கே வழங்க வேண்டும் என இந்திய உச்ச நீதிமன்றத்தில் மேல் முறையீடு செய்தனர். 09 நவம்பர் 2019 அன்று உச்ச நீதிமன்றத்தின் ஐந்து நீதிபதிகள் கொண்ட அமர்வு, ஒருமனதாக, பிரச்சனைக்குரிய 2.77 ஏக்கர் நிலம் எந்த அமைப்புக்கும் சொந்தம் இல்லை என்றும், இந்திய அரசுக்கு மட்டுமே உரியது என்றும், இந்திய அரசு ஒரு இந்து சமய அமைப்பிடம் இந்நிலத்தை வழங்கி இராமர் கோயிலைக் கட்டிக் கொள்ளலாம் என்றும், இசுலாமியர்களுக்கு மசூதி கட்டிக் கொள்ள அரசு அயோத்தியில் 5 ஏக்கர் நிலம் ஒதுக்கித் தரவேண்டும் எனத் தீர்ப்பு வழங்கியது.
மேற்கோள்கள்
பகுப்பு:இந்து சமய அமைப்புகள் பகுப்பு:அயோத்தி சிக்கல் பகுப்பு:அயோத்தி
ஜில் கெனாரே
ஜில் கெனாரே (Jill Kennare, பிறப்பு: ஆகத்து 16 1956), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் 12 தேர்வுத் துடுப்பாட்டப் போட்டிகளிலும், 19  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1979 - 1985  ஆண்டுகளில்  ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1982 -1987  ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1956 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
இலக்கணம் (திரைப்படம்)
இலக்கணம் (Ilakkanam) என்பது 2006 ஆம் ஆண்டு வெளியான தமிழ் நாடகத் திரைப்படமாகும். இப்படத்தை அறிமுக இயக்குநரான சந்திரசேயன் இயக்கினார். இப்படத்தில் புதுமுகம் விஷ்ணு பிரியன், உமா ஆகியோர் முக்கிய வேடங்களில் நடித்தனர். வினு சக்ரவர்த்தி, பாலா சிங், காதல் சுகுமார், சிட்டி பாபு, சத்தியப்பிரியா, அஞ்சலி தேவி, சபிதா ஆனந்த், ரோகினி ராஜஸ்ரீ ஆகியோர் துணை வேடங்களில் நடித்தனர். எம். சி. சண்முகம் தயாரித்த இப்படத்திற்கு, பவதாரிணி இசை அமைத்தார். படமானது 22 திசம்பர் 2006 அன்று வெளியானது. இப்படம் சிறந்த படத்திற்கான தமிழ்நாடு அரசு திரைப்பட விருதை வென்றது.
தயாரிப்பு
விஷ்ணுபிரியன் என்ற திரைப்பெயரோடு ராம் என்ற புதுமுகமும் நாயகராகவும், உமா நாயகிதாகவும் இப்படதில் நடிக்க ஒப்பந்தமாயினர். படம் வெளிவருவதற்கு முன்பு, திரைப்பட தயாரிப்பாளர் எம். சி. சண்முகமும், இயக்குநர் சந்திரசேயனும் அப்போதைய தமிழக முதல்வர் மு. கருணாநிதிக்கு சிறப்புக் காட்சியாக  திரையிட்டு காட்ட ஏற்பாடு செய்திருந்தனர். அவர் படத்தை ரசித்ததாகவும், பவதாரிணியின் இசையால் ஈர்க்கப்பட்டதாகவும் தெரிவிக்கப்பட்டது.
இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் பவதாரிணி அமைத்தார். 2006 இல் வெளியான இந்த இசைப்பதிவில், சுப்பிரமணிய பாரதி, பாரதிதாசன், பிறைசூடன், பா. விஜய், சந்திரசேயன் ஆகியோரால் எழுதப்பட்ட ஆறு பாடல்கள் உள்ளன.
குறிப்புகள்
பகுப்பு:இந்திய நாடகத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2006 தமிழ்த் திரைப்படங்கள்
ஜான் ஹெலார்ட்
ஜான் ஹெலார்ட்  (John Hellard , பிறப்பு: மார்ச்சு 20 1882, இறப்பு: சூலை 2 1916 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1907-1910 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஹெலார்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1882 பிறப்புகள் பகுப்பு:1916 இறப்புகள் பகுப்பு:சாமர்செட் துடுப்பாட்டக்காரர்கள்
காஞ்சி வரதராஜப் பெருமாள் கோயில்
திருக்கச்சி அல்லது காஞ்சி வரதராஜ பெருமாள் கோயில் என்பது பெருமாள் கோயில் என்று வைணவர்களால் போற்றப்படுகிறது. வைணவ பாரம்பரியத்தில் திருவரங்கம் மற்றும் திருவேங்கடம் ஆகிய தலங்களுக்கு அடுத்ததாக முக்கியத்துவம் வாய்ந்த தலம். இது சென்னைக்கு அடுத்த காஞ்சிபுரத்தில் அமைந்துள்ள முப்பதோராவது திவ்ய தேசமாகும். இக்கோயிலில் பாஞ்சராத்திரம் ஆகமப்படி பூஜைகள் நடைபெறுகின்றன.
thumb|காஞ்சிபுரம் வரதராஜ பெருமாள் கோயிலின் தோற்றம்
அமைவிடம்
கடல் மட்டத்திலிருந்து சுமார் 102 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°49'09.1"N, 79°43'28.0"E (அதாவது, 12.819200°N, 79.724450°E) ஆகும்.
வரலாறும் சிற்பக்கலையும்
பொ.ஊ. 1053-இல் சோழர்களால் வேழமலையில் குகைவரைக் கோயில் கிழக்கு மேற்கே விரிவாக்கப்பெற்றது என்று கல்வெட்டுகளின் மூலம் அறியப்படுகிறது. முதலாம் குலோத்துங்க சோழனும், விக்கிரம சோழனும் கோயிலை விரிவுபடுத்தினர். பதினான்காம் நூற்றாண்டில் தாயார் சன்னதியும், அபிஷேக மண்டபமும் அமைக்கப்பெற்றன. சோழர்களின் வீழ்ச்சிக்குப்பின், விஜயநகர அரசர்கள் கிழக்கு கோபுரம், ஊஞ்சல் மண்டபம் மற்றும் கல்யாண மண்டபங்களை நிறுவினர். thumb|நூற்றக்கால் மண்டபத்தில் தொங்கும் கல் சங்கிலி
கோயில் அமைப்பும் உட்சன்னதிகளும்
மலைமீது காட்சி தருவதால மூலவருக்கு மலையாளன் என்ற பெயரும் உண்டு. மேலும் அவர் வரதராஜர், பேரருளாளன், தேவாதிராஜன், தேவப்பெருமாள், அத்தியூரான் என்ற பல திருப்பெயர்களைக் கொண்டுள்ளார். மேற்கே நோக்கிய நிலையில் நின்ற கோலத்தில் உள்ளார். இரண்டாவது மாடியான மேல் மாடி வரதராஜபெருமாள் சன்னதியான அத்திகிரி என்றழைக்கப்படுகிறது. பெருந்தேவித் தாயாருக்கு தனி சன்னதி உள்ளது. வாரணகிரி என்ற முதல் மாடியில் நரசிம்மன் சன்னதி உள்ளது. இரண்டாவது திருச்சுற்றில் 24-ஆவது படிக்கு எதிராக தங்கத்தினாலும், வெள்ளியாலும் ஆன இரண்டு பல்லிகள் உள்ளன. கடுமையான நோயினால் பாதிக்கப்பட்டவர்கள் இவற்றைத் தொட்டு, பெருமாளை வணங்கினால் நோயிலிருந்து விடுபடுவதாக நம்பிக்கை உள்ளது. இராஜகோபுரம் 96 அடி உயரமுள்ளது. திருக்குளத்தின் கிழக்குத்திசையில் சக்கரத்தாழ்வார் என பேசப்படுகின்ற சுதர்சன ஆழ்வார் சந்நிதி அமைந்துள்ளது. தமிழகத்தில் எங்கும் காணமுடியாத அளவில் 16 கைகளுடன் உள்ளார். இவரைச் சுற்றியுள்ள அலங்கார வளைவில் 12 சக்கரத்தாழ்வார் உருவங்கள் செதுக்கப்பட்டுள்ளன.
அத்தி வரதர்
அத்தி வரதர் எனப்படும் அத்தி மரத்தால் செய்யப்பட்ட பெருமாள், அனந்தசரஸ் திருக்குளத்தில் பள்ளி கொண்டிருக்கிறார். முழுதும் அத்திமரத்தால் ஆன பள்ளிகொண்ட பெருமாள் நீண்ட நெடிய உருவம். 40 ஆண்டுகளுக்கு ஒருமுறை, குளத்து நீரை முழுவதும் வெளியேற்றி சிறீ அத்தி வரதரின் திருவுருவச் சிலையை வெளியே எழுந்தருளச் செய்து, கோயிலின் வசந்த மண்டபத்தில் வைப்பர். அவர் 48 நாட்கள் பொது மக்களுக்கு சேவை சாதிப்பார். இதில் முதல் 24 நாட்கள் சயன திருக்கோலம், அடுத்த 24 நாட்கள் நின்ற திருக்கோலம் என சேவை சாதித்து ஒரு மண்டல காலத்துக்குப் பிறகு மறுபடியும் அனந்தசரஸ் திருக்குளத்தில் எழுந்தருளச் செய்வார்கள்.
பாடல்கள்
திருமங்கையாழ்வாரால் நான்கு பாசுரங்களாலும், பூதத்தாழ்வாரால் இரண்டு பாசுரங்களாலும், பேயாழ்வாரால் ஒரு பாசுரத்தாலும் இத்தலம் மங்களாசாசனம் செய்யப்பட்ட பெருமையுடையதாகும். திருமங்கையாழ்வாரின் பாடல் அடிகளைக் காண்போம்.
வன்னெஞ்சம் கீண்ட மணிவண்ணன், முன்னம்சேய்-
ஊழியான் ஊழி பெயர்த்தான், உலகேத்தும்-
ஆழியான் அத்தியூரான்.
அத்தியூரான் புள்ளை ஊர்வான், அணிமணியின்-
துத்திசேர் நாகத்தின் மேல்துயில்வான், - மூத்தீ-
மறையாவான் மாகடல் நஞ்சுண்டான் தனக்கும்
இறையாவான் எங்கள் பிரான்.
திருவிழாக்கள்
வைகாசி மாதத்தில் உற்சவத் திருவிழா ஒவ்வொரு வருடமும் சிறப்பாக நடைபெறும். இவ் உற்சவத் திருவிழாவில் கருடசேவை மிகவும் பெயர் பெற்றதாகும்.
போக்குவரத்து
காஞ்சிபுரம் பேருந்து நிலையத்திலிருந்து 5 கி.மீ. தொலைவில் காஞ்சிபுரம் - செங்கற்பட்டு சாலையில் அமைந்துள்ள இத்திருத்தலத்திற்கு நகர பேருந்துகளும் ஆட்டோக்களும் இயக்கப்படுகின்றன. காஞ்சிபுரத்திற்கு சென்னையிலிருந்து எண்ணற்ற பேருந்துகளும் ரயில்களும் உள்ளன.
படத்தொகுப்பு
பகுப்பு:108 திவ்ய தேசங்கள் பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
சிட்டி ஆஃப் காட்
சிட்டி ஆஃப் காட் ( Cidade de Deus  ) என்பது 2002 ஆம் ஆண்டு வெளியான பிரேசிலிய காவியக் குற்றவியல் திரைப்படமாகும். இப்படத்தை பெர்னாண்டோ மெய்ரெல்லெஸ் மற்றும் கேட்டியா லண்ட் ஆகியோர் இணைந்து இயக்கினர். 2002 இல் பிரேசிலில் வெளியிடப்பட்ட இப்படம் 2003 இல் உலகம் முழுவதும் வெளியானது. 1997 ஆம் ஆண்டு பாலோ லின்ஸ் எழுதிய இதே பெயரிலான புதினத்தைத் தழுவி பிராலியோ மாண்டோவானி திரைக்கதை அமைத்தார். ஆனால் இதன் கதைக்களம் உண்மை நிகழ்வுகளை அடிப்படையாகக் கொண்டது. இது 1960 களின் இறுதி மற்றும் 1980 களின் தொடக்கத்தில் இரியோ டி செனீரோவின் சிடேட் டி டியூஸ் புறநகர் பகுதியில் ஒழுங்கமைக்கப்பட்ட குற்றங்களின் வளர்ச்சியை சித்தரிக்கிறது.
இந்தப்படத்தில் அலெக்சாந்தரே ரோட்ரிக்ஸ், லியாண்ட்ரோ ஃபிர்மினோ, ஃபெலிப் ஆகென்சன், டக்ளஸ் சில்வா, ஆலிஸ் பிராகா, சியு ஜார்ஜ் ஆகியோர் நடித்துள்ளனர். இதில் நடித்த பெரும்பாலான நடிகர்கள், உண்மையிலேயே, விடிகல் மற்றும் சிடேட் டி டியூஸ் போன்ற ஃபாவேலாக்களில் பவேலா எனப்படும் பிரேசிலிய சேரிகளில் வசிப்பவர்கள்.
இந்த திரைப்படம் விமர்சன ரீதியாக பாராட்டைப் பெற்றது. மேலும் 76வது அகாதெமி விருதுகளில் சிறந்த ஒளிப்பதிவு ( சீசர் சார்லோன் ), சிறந்த இயக்குனர் (மெய்ரெல்ஸ்), சிறந்த படத்தொகுப்பாளர் (டேனியல் ரெசெண்டே), சிறந்த எழுத்து (தழுவல் திரைக்கதை) (மண்டோவானி) ஆகிய நான்கு பரிந்துரைகளைப் பெற்றது. 2003 இல், இது சிறந்த சர்வதேச திரைப்படத்திற்கான அகாதமி விருதுக்கான பிரேசிலில் இருந்து நுழைந்த படமாக இருந்தது. ஆனால் இது இறுதிப் போட்டிக்கு தேர்வான ஐந்து படங்களில் ஒன்றாக பரிந்துரைக்கப்படவில்லை. ஆனாலும் பல விமர்சகர்கள் மற்றும் பார்வையாளர்களால் 21 ஆம் நூற்றாண்டின் சிறந்த படங்களில் ஒன்றாகவும், எல்லா காலத்துக்குமான சிறந்த படங்களில் ஒன்றாகவும் இது அடிக்கடி பட்டியலிடப்படுகிறது.
மீரெல்லெஸ் மற்றும் லண்ட் சிட்டி ஆஃப் மென் தொலைக்காட்சி தொடர் மற்றும் சிட்டி ஆஃப் மென் (2007) திரைப்படத்தை உருவாக்கினர். இதில் சில நடிகர்களை (குறிப்பாக சில்வா மற்றும் டார்லன் குன்ஹாவை கொண்டிருந்தது) மேலும் படத்தின் கட்டமைப்பு சிட்டி ஆஃப் காட் உடன் ஒத்ததாக இருந்தது.
கதைச்சுருக்கம்
குடியேற்ற பிரேசிலின் தலைநகரான ரியோ டி ஜெனிரோவின் பதிவு செய்யப்படாத வாழ்க்கையை இப்படம் சித்தரிக்கிறது. போதைப் பொருள் வணிகம், கொள்ளை என கொடிகட்டி வாழும் இளைஞர்கள், அப்பகுதியின் சிறுவர்களுக்கு முன்னுதாரணமாக இருப்பது என ஒரு தனித்த பகுதியின் நிழல் வாழ்க்கையை இப்படம் காட்டுகிறது.
வசூல்
இந்தப் படம் 2002 கேன்ஸ் திரைப்பட விழாவில் போட்டிக்கு வெளியே திரையிடப்பட்டது. பிரேசிலில், சிட்டி ஆஃப் காட் 2003 இல் உள்நாட்டுப் படங்களுக்கான மிகப் பெருமளவிலான பார்வையாளர்களை ஈர்த்தது. 3.1 மில்லியன் கூடுதலான நுழைவுச் சீட்டுகள் விற்பனையாயின. இப்படம் அமெரிக்காவில் $7.5 மில்லியனுக்கும், உலகம் முழுவதும் US$ 30.5 மில்லியனுக்கும் மேல் வசூலித்தது.
குறிப்புகள்
பகுப்பு:பாஃப்டா விருதினை வென்ற திரைப்படங்கள் பகுப்பு:2002 திரைப்படங்கள்
அட்லசு பட்டு
thumb| ஹோடனுக்கு வெளியே ஒரு கிராமத்தில் பாரம்பரிய பட்டு தொழிற்சாலை எட்லெசு (Etles) அல்லது எட்லெசு பட்டு (Etles")(உய்குர்: ئەتلەس, Етлес|Etles, zh|s=艾德莱斯绸|p=Ài dé lái sī chóu) என்பது ஒரு வகை இகாட் ஆகும். இது உய்குர் மற்றும் உஸ்பெக் மக்கள் பாரம்பரியமாக உடைகளில் பயன்படுத்துவதாகும் இப்போதெல்லாம், எட்லெசின் தனித்துவமான முறை இனி ஆடைகளில் பயன்படுத்தப்படுவதற்கு மட்டும் படுத்தப்படவில்லை. இது வீட்டினை அலங்காரம் செய்யவும் ஆபரணங்களிலும் பயன்படுத்தப்படுகிறது. இது அட்லஸ் அந்துப்பூச்சியிலிருந்து தயாரிக்கப்படும் ஒரு வகையான பட்டு. மிகப் பெரிய உற்பத்தித் தளங்களில் ஒன்றாக உய்குர் தாயகத்தில் உள்ள ஹோடன் நகரம் மற்றும் சுற்றியுள்ள நகரங்கள் ஆகும்.   சமீப காலமாக அட்லஸ் பட்டானது பல வணிகப்பெயர்களில் பயன்படுத்தப்பட்டது. இவை அசல் எட்லெசு பட்டல்ல.
மேற்கோள்கள்
பகுப்பு:பட்டு
லிசா கெய்ட்லி
லிசா கெய்ட்லி (Lisa Keightley, பிறப்பு: ஆகத்து 26 1971), ஆத்திரேலிய பெண்கள் தேர்வுத் துடுப்பாட்ட அணியின் அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், 82 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 - 2005 ஆண்டுகளில் ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995 -2005 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1971 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
அவந்திதேசம்
அவந்திதேசம்  விதர்ப்பதேசத்திற்கு நேர்மேற்கில் சர்மண்வதீ நதி உருவிகும் இடத்தில், விந்தியமலையின்வடபாகமாக விந்தியமலை வரையிலும், பரவி இருந்த தேசம்.
இருப்பிடம்
இந்த தேசம் பூமி விந்திய மலையின் அடிவாரத்தில் உயர்ந்தும் கொஞ்சம் கொஞ்சமாக வடக்கில் தாழ்ந்தும் பெரிய பெரிய மலைகள் நிறைந்தும் காணப்படுகிறது.
மலை, காடு, விலங்குகள்
இந்த தேசத்திற்கு வடக்கிலுள்ள விந்தியமலைக்கு வடக்கிலுள்ள திரிபரஸ்தலத்திற்கு நான்கு புறத்திலும், அதற்கு தெற்கிலும்,   தொடர்குன்றுகள் நிறைந்தும் உள்ளது. கந்தவான் என்னும் மலைக்குன்றில் அகில், சந்தனமரங்களும், காட்டுவாழைமரங்களும், சிறிய காடுகளும், அவைகளில் மான், கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.
நதிகள்
இந்த தேசம் நதிகள் தெற்கிலிருந்து வடக்குமுகமாய் ஓடும் சர்மண்வதீ நதியுடன், கந்தவதி மலை என்னும், மலையின் அடிவாரம் வரை ஓடும் ஆறு கலிந்து நதி ஆகும். இதனை மகாகவி காளிதாசன் தனது காப்பியத்தில் பாடியுள்ளார்.
விளைபொருள்
இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும் அம்மக்கள் பயன்படுத்தினர்.
சான்றடைவு
பகுப்பு:இந்திய அரச மரபுகள் பகுப்பு:மத்தியப் பிரதேச வரலாறு
சௌதங்கா மாவட்டம்
சௌதங்கா மாவட்டம் (Chuadanga District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா  கோட்டத்தில் அமைந்துள்ளது. வங்காளதேசத்தின் தென்மேற்கில் அமைந்த இம்மாவட்டத்தின் நிர்வாகத் தலைமையிடம் சௌதங்கா   நகரம் ஆகும்.
மாவட்ட எல்லைகள்
சௌதங்கா மாவட்டத்தின் வடகிழக்கில் குஸ்தியா மாவட்டம், தென்கிழக்கில் ஜெனிதக் மாவட்டம், வடமேற்கில் மெகர்பூர் மாவட்டம் மற்றும் தென்மேற்கில் இந்தியாவின் மேற்கு வங்காளத்தின் நதியா மாவட்டம் எல்லைகளாக உள்ளது.
மாவட்ட நிர்வாகம்
1174.10 சதுர கிலோ மீட்டர் பரப்பளவு கொண்ட சௌதங்கா மாவட்டத்தை நிர்வாக வசதிக்காக ஆலம்தங்கா, சௌதங்கா சதர், ஜிபன்நகர், தமுர்ஹுடா என நான்கு வருவாய் துணை மாவட்டங்களாகப் பிரிக்கப்பட்டுள்ளது.
மேலும் இம்மாவட்டத்தில் நான்கு நகராட்சி மன்றங்களும், முப்பத்தி இரண்டு கிராம ஒன்றியக் குழுக்களும், 345 வருவாய் கிராமங்களும், 521 கிராமங்களும் உள்ளது.
இம்மாவட்டத்தின் அஞ்சல் சுட்டு எண் 9000 ஆகும். தொலைபேசி குறியிடு எண் 0761. இம்மாவட்டம் இரண்டு  நாடாளுமன்றத் தொகுதிகளைக் கொண்டுள்ளது.
பொருளாதாரம்
இம்மாவட்டத்தில் நவகங்கா, மதவங்கா, வைரப், குமார், சித்திரா முதலிய ஆறுகள் பாய்வதால் நீர் வளமும், மண் வளமும் மிக்கதாக உள்ளது. இம்மாவட்டத்தில் 894.20 சதுர கிலோ மீட்டர் பரப்பளவில் நெல், சணல், கரும்பு, வெற்றிலை முதலியன பயிரிடப்படுகிறது. இம்மாவட்டத்தில் ஒரு மதுபானத் தொழிற்சாலை செயல்படுகிறது.
மக்கள் தொகையியல்
1174.10 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை   11,29,015 ஆக உள்ளது. அதில் ஆண்கள் 5,64,819 ஆகவும், பெண்கள் 5,64,196  ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.13 % ஆக உள்ளது. பாலின விகிதம் 100 ஆண்களுக்கு 100  பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 962  நபர்கள் வீதம் வாழ்கின்றனர். மாவட்ட சராசரி எழுத்தறிவு 45.9%  ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
கல்வி நிறுவனங்கள்
இம்மாவட்டத்தில் 12 கல்லூரிகளும், 48 உயர்நிலைப் பள்ளிகளும், ஏழு இளையோர் பள்ளிகளும், 257 அரசு தொடக்கப் பள்ளிகளும், 120 தனியார் தொடக்கப் பள்ளிகளும், ஒரு செவிலியர் பயற்சி மையமும், 63 மதராசாக்களும், ஒரு பல்கலைக்கழகமும் உள்ளது.
மேற்கோள்கள்
பகுப்பு:வங்காளதேச மாவட்டங்கள் பகுப்பு:குல்னா கோட்டம்
பிரித்தானிய சரவாக் முடியாட்சி
பிரித்தானிய சரவாக் முடியாட்சி (Crown Colony of Sarawak; மலாய்: Tanah Jajahan Mahkota Sarawak) என்பது 1946-ஆம் ஆண்டில், போர்னியோ தீவில் பிரித்தானிய முடியாட்சியின் கீழ் இருந்த ஒரு நிலப்பகுதியாகும்.
1945 செப்டம்பர் 12-ஆம் தேதி தொடங்கி 1946 சூலை 1-ஆம் தேதி வரையில், சரவாக் மாநிலத்தைத் தற்காலிகமாக நிருவாகம் செய்த பிரித்தானிய இராணுவ நிருவாகம் கலைக்கப்பட்ட பிறகு, சரவாக் மாநிலத்தில் பிரித்தானிய சரவாக் முடியாட்சி நிறுவப்பட்டது.
1963-ஆம் ஆண்டு செப்டம்பர் 16-ஆம் தேதி மலேசியா கூட்டமைப்பு உருவாக்கப்படும் வரை பிரித்தானிய சரவாக் முடியாட்சி இயங்கி வந்தது. மலேசியா கூட்டமைப்பு அமைக்கப்பட்ட பின்னர் அந்தக் கூட்டமைப்பில் சரவாக் இணைந்தது. அதன் பின்னர் சரவாக் தனி ஒரு மாநிலமாகத் தகுதி பெற்றது. தற்போது சரவாக் மாநில சட்டமன்றம் அந்த மாநிலத்தின் சட்டப் பேரவையின் கீழ் இயங்கி வருகிறது.
பொது
இரண்டாம் உலகப் போரின் முடிவில், நேச நாடுகளிடம் சப்பான் சரண் அடைந்தது. அதைப் போல போர்னியோவிலும் சப்பானிய படைகள் நேச நாட்டுப் படைகளிடம் சரண் அடைந்தன.
இந்த நிலையில் சரவாக், சபா, லபுவான் பகுதிகளில் ஒரு நிர்வாக வெற்றிடம் ஏற்பட்டது. அதை நிரப்புவதற்காகப் போர்னியோவில் ஒரு பாதுகாப்பு நிருவாகம் (Caretaker Government) உருவாக்கப்பட்டது.
அதுவே போர்னியோவின் இராணுவ நிருவாகம் எனும் தற்காலிக நிருவாகம் ஆகும்.
சார்லசு வைனர் புரூக்
1946-இல் சரவாக் மற்றும் வடக்கு போர்னியோவில் பிரித்தானிய முடியாட்சி நிறுவுவதற்கு முன்னர் இந்த நிருவாகம் செயல்பட்டது. அதன் பின்னர் பிரித்தானிய இராணுவ நிர்வாகத்தின் பொறுப்புகள் பிரித்தானிய சரவாக் முடியாட்சியிடம் ஒப்படைக்கப்பட்டன.
1945 செப்டம்பர் 11-ஆம் தேதி, சரவாக்கில் சப்பானிய ஆக்கிரமிப்பு முடிவுக்கு வந்த பிறகு, ஜோன் பிட்சுபாட்ரிக் (John Fitzpatrick) என்பவரின் தலைமையில் பிரித்தானிய இராணுவ நிருவாகம் சரவாக் இராச்சியத்தை ஏழு மாதங்களுக்கு நிர்வாகம் செய்தது. பின்னர் 1946 ஏப்ரல் 15-ஆம் தேதி, சரவாக் இராச்சியத்தின் (Raj of Sarawak) பொறுப்புகள் வெள்ளை இராசா சார்லசு வைனர் புரூக்கிடம் (Charles Vyner Brooke) ஒப்படைக்கப்பட்டன.
80 மில்லியன் டாலர்கள் இழப்பு
அதைவிட சரவாக் எண்ணெய் நிறுவனத்திற்கு (Royal Dutch Shell) அதிகமான இழப்புகள் ஏற்பட்டு இருந்தன. அந்த நிறுவனத்தின் எண்ணெய் வயல்கள், விமான ஓடுபாதைகள் மற்றும் ரப்பர் தோட்டங்கள் பெருமளவில் அழிக்கப் பட்டதால் 57 மில்லியன் சரவாக் டாலர்கள் இழப்பு ஏற்பட்டு இருந்தது.
சரவாக் புனரமைப்பு
சரவாக்கை புனரமைப்பு செய்வதற்கு தன்னிடம் போதுமான நிதி வளங்கள் இல்லை என்பதை வைனர் புரூக் உணர்ந்தார். அவருக்கு அடுத்தபடியாக வெள்ளை ராஜா பதவியில் அமர்ந்து ஆட்சி செய்வதற்கு அவர் மூலமாக அவருக்கு எந்த ஓர் ஆண் வாரிசும் இல்லை.
அத்துடன் தன் இளைய சகோதரர் பெர்த்திராம் புரூக்கிற்கும் (Bertram Brooke); மற்றும் அந்தோனி புரூக்கிற்கும் (Anthony Brooke) (பெர்ட்ராம் புரூக்கின் மகன்) சரவாக்கை ஆட்சி செய்யக்கூடிய ஆளுமைத் திறன் இல்லை என்பதையும் உணர்ந்தார். இவர்கள் இருவரின் தலைமையின் மீது வைனர் புரூக்கிற்கு நம்பிக்கை ஏற்படவில்லை.
இந்த நிலையில் சரவாக் இராச்சியத்தை பிரித்தானிய முடியாட்சியின் ஒரு காலனியாக (British Crown Colony) மாற்றி அமைத்தால் சரவாக் இராச்சியத்தின் உள்கட்டமைப்பை புனரமைப்பு செய்ய முடியும் என்றும்; மற்றும் அதன் பொருளாதாரத்தை மீண்டும் மேம்படுத்த முடியும் என்றும் சார்லசு வைனர் புரூக் நம்பினார்.
விட்டுக் கொடுப்பதில் எதிர்ப்பு
1946 பிப்ரவரி 8-ஆம் தேதி சரவாக் பிரிவினை பற்றிய செய்தி முதன்முதலில் பொதுமக்களுக்குத் தெரிய வந்தது. சரவாக் மக்களிடம் இருந்து பல வகையில் கலவையான பதில்கள் வந்தன.
இபான் மக்கள், சீனர்கள் மற்றும் மெலனாவு சமூகத்தினர் அந்தச் செய்தியை சாதகமாக ஏற்றுக் கொண்டனர். இருப்பினும், பெரும்பான்மையான மலாய்க்காரர்கள் சரவாக் இராச்சியத்தை பிரித்தானிய அரசாங்கத்திடம் விட்டுக் கொடுப்பதற்கு எதிர்ப்பு தெரிவித்தனர்.
சரவாக் அரசியலமைப்பு சட்டம் 1941
இந்தக் கட்டத்தில், ஆத்திரேலியாவில் உள்ள வானொலி நிறுவனமான மெல்பர்ன் ஏபிசி வானொலி (ABC Radio Melbourne) ஒர் செய்தியை வெளியிட்டது. சரவாக் பிரிவினைக்கான (Cession of Sarawak) இழப்பீடாக சார்லசு வைனர் புரூக் இசுடெர்லிங் £1 மில்லியன் (£1 Million Sterling) பெறுவார் எனும் செய்தி. அந்தச் செய்தி சரவாக் மக்களைக் குழப்பம் அடையச் செய்தது.
சரவாக் அரசியலமைப்பு சட்டத்தில் ஒரு சட்டப் பிரிவு உள்ளது. 1941-ஆம் ஆண்டுக்குப் பிறகு சார்லசு வைனர் புரூக்கின் வழிகாட்டுதலின் கீழ் சரவாக் இராச்சியம் தன்னாட்சியை (Self-Governance) நோக்கிச் செல்லும் எனும் பிரிவு (1941 Constitution of Sarawak) உள்ளது. அதற்கு மாறாக, சரவாக் இராச்சியத்தை தனிப்பட்ட லாபத்திற்காக சார்லசு வைனர் புரூக் விற்க முயற்சிப்பதாக ஒரு தோற்றம் மக்களிடையே ஏற்பட்டது.
சரவாக்கில் நடைபெற்ற சப்பானிய ஆக்கிரமிப்பின் காரணமாக அந்தச் சட்டப் பிரிவு நடைமுறைப் படுத்தப்படவில்லை.
பிரித்தானியர்களின் தவறுகள்
அத்துடன் 1942-இல் சப்பானிய படையெடுப்பின் போது சரவாக் மக்களைப் பாதுகாக்க பிரித்தானியர்கள் தவறவிட்டனர். அதன் பின்னர் போருக்குப் பிறகு சரவாக்கை உரிமை கோருவதற்கு மட்டுமே முயற்சி செய்கிறார்கள் என்று உத்துசான் சரவாக் (Utusan Sarawak) என்ற உள்ளூர் மலாய் நாளிதழ் விமர்சித்தது.
மேலும், அப்படியே சரவாக் ஒரு முடியாட்சி காலனியாகப் பிரிந்து சென்றாலும் சரவாக்கை மீண்டும் கட்டி எழுப்ப வேண்டியதற்கான செலவுகளை நிதிக் கடன்களாக மட்டுமே வழங்கப்படும்; முழுமையான நிதியுதவி அல்ல என்று பிரித்தானியர்கள் அறிவித்து உள்ளனர்.
எனவே சரவாக் மீதான பிரித்தானியர்களின் உரிமைகோரல்; சரவாக்கின் இயற்கை வளங்களைத் தங்களின் சொந்த பொருளாதார நலன்களுக்காக சுரண்டும் முயற்சியாகப் பார்க்கப்பட்டது.
இதற்கு பின்னர், இலண்டனில் உள்ள பிரித்தானிய காலனித்துவ அலுவலகம் (British Colonial Office) சரவாக் மக்களைப் பொருட்படுத்தாமல் செயல்படத் தொடங்கியது. பிரித்தானிய மலாயா, நீரிணை குடியேற்றங்கள், பிரித்தானிய வடக்கு போர்னியோ புரூணை மற்றும் சரவாக் ஆகிய நிலப்பகுதிகளை ஒரே நிர்வாகத்தின் கீழ்; ஒரே நிர்வாகப் பிரிவாக அமைக்க முயற்சிகளை மேற்கொண்டது.
சரவாக் உள்விவகாரங்களில் பிரித்தானியர் தலையீடு
சார்லசு வைனர் புரூக்கின் இளைய சகோதரர் பெர்த்திராம் புரூக்கின் மகன் தான் அந்தோனி புரூக். அதாவது சார்லசு புரூக்கின் பேரன் ஆவார்.
சரவாக்கில் பிரித்தானிய ஆலோசகர்
மேலும் தென்கிழக்கு ஆசியாவில் சப்பானிய செல்வாக்கு தொடர்ந்து நீடிக்கலாம் என்று இலண்டன் பிரித்தானிய காலனித்துவ அலுவலகம் கூறியது. அதற்கு சரவாக்கில் ஒரு பிரித்தானிய ஆலோசகரை அமர்த்த வேண்டும்; ஓர் ஒப்பந்தம் செய்து கொள்ள வேண்டும்; என்று சார்லசு வைனர் புரூக்கை நெருக்கியது.
சரவாக்கின் பிரித்தானிய இராணுவ நிர்வாகத்தை ஆத்திரேலியா கையகப்படுத்தலாம் என்பதிலும் ஆங்கிலேயர்களும் எச்சரிக்கையாக இருந்தனர். இதன் விளைவாக, ஆத்திரேலியர்கள் செய்வதற்கு முன்பே பிரித்தானிய அரசாங்கம் செய்ய விரும்பியது.
பிரிவினை மசோதா நிறைவேற்றம்
1946 மே 15-ஆம் தேதி, சரவாக் பிரிவினை மசோதா சரவாக் மாநில மன்றத்தில் (Council Negri) (தற்போது சரவாக் மாநில சட்டமன்றம்) விவாதிக்கப்பட்டது. 1946 மே 17-ஆம் தேதி அந்த மசோதா 19 - 16 எனும் வாக்குகளில்; சிறிய பெரும்பான்மையுடன் நிறைவேற்றப்பட்டது.
ஐரோப்பிய அதிகாரிகள் பிரிவினை மசோதாவை ஆதரித்தனர். மலாய் அதிகாரிகள் கடுமையாக எதிர்த்தனர். இதற்கு எதிர்ப்பு தெரிவித்து சுமார் 300 முதல் 400 மலாய் அரசு ஊழியர்கள் தங்கள் பதவிகளைத் துறப்பு செய்தனர்.
அதன் பின்னர் வெள்ளை இராசா சார்லசு வைனர் புரூக் 1946 மே 18-ஆம் தேதி பிரிவினை மசோதாவில் கையெழுத்திட்டார். பிரித்தானிய சரவாக் முடியாட்சி (British Crown Colony) முறைமை 1 ஜூலை 1946-இல் அமலுக்கு வந்தது. மலேசியா கூட்டமைப்பில் சேருவதற்கு முன், சரவாக் மாநிலம், 17 ஆண்டுகள் பிரித்தானிய அரச முடியாட்சி காலனியாக இருந்தது.
வெளி இணைப்புகள்
பகுப்பு:பிரித்தானிய போர்னியோ பகுப்பு:மலேசிய வரலாறு பகுப்பு:சரவாக் பகுப்பு:சபா பகுப்பு:லபுவான்
ஓவியத்தின் வரலாறு
ஓவியத்தின் வரலாறு வரலாற்றுக்கு முற்பட்ட கால மனிதர்கள் உருவாக்கிய கலைப் பொருட்களில் இருந்தே தொடங்குவதுடன், எல்லாப் பண்பாடுகளையும் தழுவியுள்ளது. இவ்வரலாறு, தொல் பழங்காலத்தில் இருந்தே தொடர்ந்துவரும் ஒரு கலை மரபைக் குறித்து நிற்கின்றது. பல பண்பாடுகளையும், கண்டங்களையும், காலப்பகுதிகளையும் இணைக்கும் இம்மரபு, 21 ஆம் நூற்றாண்டிலும் தொடர்கின்றது. 20 ஆம் நூற்றாண்டின் தொடக்கப் பகுதிகள் வரை ஓவியம், சமயத் தொடர்புள்ள, செந்நெறிக்கால அலங்காரங்களோடு கூடிய, காட்சிகளை அப்படியே காட்டும் இயல்பினவாகவே இருந்தன. இதன் பின்னர் பண்பியல் (abstract) மற்றும் கருத்துரு (conceptual) அணுகுமுறைகளில் ஓவியம் வரைவது விருப்பத்துக்கு உரியதாகியது.
வரலாற்றுக்கு முந்திய காலம்
அறியப்பட்டவற்றுள் மிகப் பழைய ஓவியங்கள் எனக் கருதப்படுவன பிரான்சின் குரோட்டே சோவெட்டில் (Grotte Chauvet) உள்ள ஓவியங்கள் ஆகும். சில ஆய்வாளர்கள் இவற்றை 32,000 ஆண்டுகள் வரை பழமையானவை என்கின்றனர். சிவப்பு நிறக் களிகள் கொண்டு வரையப்பட்டுள்ள அல்லது செதுக்கப்பட்டுள்ள இவ்வோவியங்களில், குதிரைகள், காண்டாமிருகங்கள், சிங்கங்கள், எருமைகள், மனிதர்கள் போன்ற உருவங்கள் காணப்படுகின்றன. பெரும்பாலும் இவை வேட்டைக் காட்சிகளாகவே உள்ளன. குகை ஓவிய எடுத்துக் காட்டுகள், பிரான்ஸ், இந்தியா, ஸ்பெயின், போர்த்துக்கல், சீனா, ஆஸ்திரேலியா போன்ற நாடுகள் உட்பட உலகம் முழுவதிலும் காணப்படுகின்றன. இவற்றை உருவாக்கிய மனிதர் இவற்றை என்ன நோக்கத்துக்காக ஆக்கினர், இவை தொடர்பில் எவ்வாறான பொருள் விளக்கத்தை அவர்கள் கொண்டிருந்தனர் என்பவற்றை விளக்குவதற்காகப் பல்வேறு கருத்துக்கள் முன்வைக்கப்பட்டுள்ளன. தொல்பழங்கால மனிதர், விலங்குகளை இலகுவாக வேட்டையாடுவதற்காக அவற்றின் ஆவிகளைப் "பிடிப்பதற்காக" இவ்வோவியங்களை வரைந்து இருக்கலாம் என்றும், இயற்கையை விலங்குகள் வடிவில் கண்டு அவற்றுக்கு வணக்கம் செலுத்துவதற்காக இவை வரையப்பட்டிருக்கலாம் என்றும், மனிதர்களுக்கு இயல்பாக உள்ள உணர்வு வெளிப்பாட்டுத் தேவைகளை நிறைவு செய்வதற்கானவை இவை என்றும், தகவல்களைப் பரிமாறுவதற்கான ஒரு முறையே இது என்றும் விளக்கங்கள் பலவாறாக அமைந்துள்ளன.
பழையகற்காலத்தில் குகை ஓவியங்களில் மனிதர்களை வரைவது மிகவும் அரிது. பெரும்பாலும் விலங்குகளே வரையப்பட்டன. உணவாகப் பயன்படக்கூடிய விலங்குகளை மட்டுமன்றி பலத்தைக் குறிக்கும் காண்டாமிருகம் போன்ற விலங்குகளும் இந்த ஓவியங்களில் காணப்படுகின்றன. புள்ளிகள் போன்ற குறிகளும் சில வேளைகளில் வரையப்பட்டுள்ளன. மிக அரிதான மனிதர் தொடர்பான எடுத்துக் காட்டுகளுள், கை அடையாளங்கள், அரை விலங்கு அரை மனித உருவங்கள் போன்றன அடங்குகின்றன. கிமு 31,000 ஆண்டளவில் வரையப்பட்ட சோவட் குகை ஒவியங்களே காக்கப்பட்ட நிலையில் உள்ள முக்கியமான பழையகற்கால ஓவியங்கள். ஸ்பெயின் நாட்டிலுள்ள ஆல்டமிரா குகை ஓவியங்கள் கி.மு 14,000 – 12,000 ஆண்டுகள் காலப்பகுதியில் வரையப்பட்டவை. இவற்றில் வேறு பலவற்றோடு பைசன் என்னும் விலங்கினமும் வரையப்பட்டுள்ளது. பிரான்சின், லாஸ்கோக்ஸ், டோர்டோக்னே என்னுமிடத்தில் உள்ள ஓவியங்கள் மிகவும் அறியப்பட்ட சுவர் ஓவியங்களுள் அடங்குவன. இவை கி.மு 15,000 – 10,000 வரையான காலப்பகுதியைச் சேர்ந்தவை.
மேலே குறிப்பிடப்பட்ட குகைகள் மனிதர் வாழ்ந்த இடங்களில் இருந்ததாகத் தெரியவில்லை. இதனால் இக் குகைகள் குறிப்பிட்ட காலங்களில் மட்டும் சடங்குகள் நடத்துவதற்காகப் பயன்பட்டிருக்கக் கூடும். விலங்குகள் குறியீடுகளுடன் சேர்த்து வரையப்பட்டுள்ளதால் இவை மாய மந்திரத் தேவைகளுக்காப் பயன்பட்டிருக்கவும் கூடும். லாஸ்கோக்சில் உள்ள ஓவியங்களில் காணப்படும் அம்பு போன்ற குறியீடுகள் சில சமயங்களில் நாட்காட்டி அல்லது பஞ்சாங்கம் போன்ற பயன்பாடுகளைக் குறிப்பதுண்டு. ஆனாலும் எந்த முடிவுக்கும் வருவதற்குப் போதிய சான்றுகள் இல்லை. இடைக் கற்காலத்தைச் சேர்ந்த முக்கியமான ஆக்கம் ஸ்பெயினின் கஸ்டெலனில், சிங்கிள் டி லா மோலா என்னும் இடத்தில் உள்ள நடைபோடும் போர்வீரர் (marching Warriors) என்னும் ஓவியம் ஆகும். இது, கி.மு 7,000 – 4,000 வரையான காலப்பகுதியைச் சேர்ந்தது. இது நிறத்தூள்களை பாறை மீது துப்புவதால் அல்லது ஊதுவதால் வரையப்பட்டதாகக் கூறப்படுகிறது. இதிலுள்ள உருவங்கள் ஒன்றின் பின்னால் ஒன்று மறையும் படி வரையப்பட்டிருப்பினும் இவை முப்பரிமாணங்களைக் காட்டும் ஓவியங்கள் அல்ல.
இந்திய ஓவியங்கள்
இந்திய ஓவியப் பாணிகளில் பின்வருவன பரவலாக அறியப்பட்டவை.
கிழக்காசிய ஓவியங்கள்
சீனா, ஜப்பான், கொரியா ஆகிய நாடுகளும் பலம்வாய்ந்த ஓவிய மரபுகளைக் கொண்டவை. இவை வனப்பெழுத்து (calligraphy), அச்சடிப்பு (printmaking) என்பவற்றோடும் நெருங்கிய தொடர்புகொண்டவை. தூரகிழக்கு நீர் சார்ந்த நுட்பங்கள், குறைவான உண்மையியம், நளினமானவையும் மரபுப்பாணியில் அமைந்தவையுமான உருவங்கள், வெண்ணிற வெளிகளின் (எதிர் வெளி) முக்கியத்துவம், நிலத்தோற்றங்களுக்குக் கொடுக்கும் முதன்மை என்பன தூரகிழக்கு நாடுகளின் ஓவியங்களுக்குத் தனித்துவமான இயல்புகளை வழங்குகின்றன. மையாலும், நிறங்களாலும்; கடதாசி, பட்டுத் துணி என்பவற்றின் மீது வரைவதற்கும் அப்பால், அரக்குப் பூச்சின் (lacquer) மீது பொன் இழைத்து வரைவதும் கிழக்காசிய ஓவியங்களில் பொதுவாகக் காணும் ஒரு அம்சமாகும். கிபி முதலாம் நூற்றாண்டில் கடதாசி கண்டுபிடிக்கப்பட்டபோது, இது ஓவியம் வரைவதற்கான மலிவான ஊடகமாக ஆனது.
கான்பூசியனியம், தாவோயிசம், புத்த மதம் என்பன கிழக்காசிய ஓவியங்களின் வளர்ச்சியில் பெரும் பங்கு வகித்தன. மத்தியகால சோங் மரபு ஓவியரான லின் டிங்குயி (Lin Tinggui) வரைந்த 12 ஆம் நூற்றாண்டைச் சேர்ந்த சலவைசெய்யும் பிக்குகள் என்னும் ஓவியம், பௌத்த எண்ணக்கருக்கள் சீன மரபுவழி ஓவியங்களில் கலந்து இருப்பதைக் காட்டும் சிறந்த எடுத்துக்காட்டு ஆகும். பட்டுத்துணியில் வரையப்பட்ட மேலே குறிப்பிட்ட ஓவியம் மழித்த தலையுடன் கூடிய பிக்குகள் ஆற்றில் சலவை செய்யும் தோற்றத்தில் காட்டப்பட்டுள்ளனர். பனிபடர்ந்தது போன்ற, மண்ணிறமும், அமைதியான காட்டுச் சூழலும் அமைந்த பின்னணியில் அவற்றுக்கு எதிர்மாறாக ஒளிரும் கடுமையான நிறங்களில் பிக்குகள் வரையப்பட்டுள்ள இவ்வோவியம் வியக்கத்தக்கவகையில் உள்ளது. மர உச்சிகளை மூடியிருக்கும் மூடுபனி கிழக்காசிய ஓவியங்களுக்கே உரிய எதிர் வெளியை (negative space) உருவாக்குகின்றது.
இவற்றையும் பார்க்கவும்
பகுப்பு:கலை வரலாறு பகுப்பு:ஓவியம் பகுப்பு:கலை இயக்கங்கள்
கருக்கல்வாடி படவேட்டியம்மன் கோயில்
கருக்கல்வாடி படவேட்டியம்மன் கோயில் தமிழ்நாட்டில் சேலம் மாவட்டம், கருக்கல்வாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முந்திரிக்காடு
முந்திரிக்காடு (ஆங்கிலத்தில்:Munthirikkaadu) என்பது ஏப்ரல் 07, 2023 அன்று வெளியானத் தமிழ் மொழி வரலாற்று நாடகக் குற்றவியல் திரைப்படம் ஆகும். இத்திரைப்படத்தை மு. களஞ்சியம் எழுதி இயக்கியுள்ளார். ஆதி திரைக்களம் நிறுவனம் தயாரித்துள்ளது. இத்திரைப்படத்தில் சீமான் மற்றும் புகழ் மகேந்திரன் சுபப்பிரியா மற்றும் செயராவ் ஆகியோர் முதன்மைக் கதாபாத்திரத்தில் நடித்துள்ளனர். இப்படத்திர்க்கு ஏ. கே. பிரியன் இசையமைத்து, ஜி. ஏ. சிவசுந்தர் ஒளிப்பதிவு செய்துள்ளார். இத்திரைப்படம் எழுத்தாளர் இமையத்தின் பெத்தவன் என்கிற புதினத்தை மையமாக வைத்து உருவாக்கப்பட்டுள்ளது.
ஒலிப்பதிவு
இத்திரைப்படத்திற்க்கு இசையமைப்பாளரான ஏ. கே. பிரியன் இசை அமைத்துள்ளார். இத்திரைப்பட இசை உரிமையத்தை சரிகம தமிழ் என்னும் நிறுவனம் வாங்கியது.
வெளி இணைப்புகள்
பகுப்பு:2023 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
கெளாபாறை
கெளாபாறை (Kelapparai) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது எல்லபுடையாம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், அரூரிலிருந்து 5 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'08.5"N 78°31'42.8"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 785 குடும்பங்களும் 3010 மக்களும் வசிக்கின்றனர். இதில் 1542 ஆண்களும் 1468 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கிம் ஜீ-வூண்
கிம் ஜீ-வூண் (Kim Jee-woon) (பிறப்பு: மே 27, 1964 ) இவர் ஒரு தென் கொரிய நாட்டு திரைப்பட இயக்குனர் மற்றும் திரைக்கதையாசிரியர் ஆவார். இவர் ஐ சா த டெவில், த லாஸ்ட் ஸ்டேண்ட் போன்ற திரைப்படங்களை இயக்கியுள்ளார்.
வெளி இணைப்புகள்
பகுப்பு:திரைப்பட இயக்குநர்கள் பகுப்பு:வாழும் நபர்கள் பகுப்பு:1964 பிறப்புகள் பகுப்பு:தென் கொரியத் திரைப்பட இயக்குநர்கள்
ஜார்ஜ் ஹேமிங்வே
வெளி இணைப்பு
ஜார்ஜ் ஹேமிங்வே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1872 பிறப்புகள் பகுப்பு:1916 இறப்புகள் பகுப்பு:1907 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
மெல் ஜோன்ஸ்
மெல் ஜோன்ஸ் (Mel Jones, பிறப்பு: ஆகத்து 11 1972),     ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் ஐந்து தேர்வுத் துடுப்பாட்டப் போட்டிகளிலும், 61  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1998 - 2003  ஆண்டுகளில்  ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1997 - 2005  ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
ஜாசுபர் பூனைப்பாம்பு
ஜாசுபர் பூனைப்பாம்பு என்று அழைக்கப்படும் போயிகா ஜாசுபிடியா (Boiga jaspidea) அசாதாரணமான பின்புற-பற்கள் கொண்ட கொலுப்ரிட் சிற்றினமாகும்.
மெல் ஜோன்ஸ்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1972 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
ஜாசுபர் பூனைப்பாம்பு
விளக்கம்
ஜாசுபர் பூனைப்பாம்பு சிறிய மற்றும் மெல்லிய உடல் சிவப்பு நிறத்திலிருந்து சாக்லேட் பழுப்பு நிறமாக இருக்கும். இதில் கருப்பு மற்றும் வெள்ளை நிற புள்ளிகள் மஞ்சள் நிறத்தில் உள்ள வயிற்றுச் செதில்களைத் தவிர முழு உடலையும் உள்ளடக்கியது. கூடுதலாக, மங்கலான கருப்பு பக்கவாட்டு பட்டைகள், மற்றும் வயிற்றுச்செதில்கள் வெள்ளை புள்ளிகளுடன் உள்ளன. இந்த வகைப் பூனைப்பாம்பு அதிகபட்சமாக 1.5 மீ (4.9 அடி) நீளம் வரை வளரக்கூடியது.
புவியியல் வரம்பு
இந்தோனேசியா, போர்னியோ, தீபகற்ப மலேசியா, தாய்லாந்து மற்றும் தெற்கு வியட்நாமில் இது காணப்படுகிறது.
வாழிடமும் நடத்தையும்
ஜாசுபர் பூனைப்பாம்பு வெப்பமண்டலக் காடுகளிலும், சில சமயங்களில் தாழ் நிலப் புதர்களிலும் வாழ்கிறது. கரையான் கூடுகளில் மூன்று முட்டைகள் வரை இடுகின்றன. இந்த மழுப்பலான பாம்பைப் பற்றி வேறு எதுவும் தெரியவில்லை.
உணவு
ஜாசுபர் பூனை பாம்பு காடுகளில் தரைப்பல்லி மற்றும் பிற சிறிய பாம்புகளை உணவாக உண்ணுகிறது.
வெளி இணைப்புகள்
பகுப்பு:பாம்புகள்
ஆன்னி பார்பாரா அண்டர்கில்
ஆன்னி பார்பாரா அண்டர்கில் (Anne Barbara Underhill) FRSC (ஜூன் 12, 1920 -ஜூலை 3, 2003) ஒரு கனடிய வானியற்பியலாளர் ஆவார். இவர் தொடக்கநிலை விண்மீன்களின் ஆய்வுக்காகப் பெயர்பெற்றவர் ஆவார். இப்புலத்தில் இவர் ஓர் உலக வல்லுனர்களில் ஒருவர் ஆவார். இவர் தன் வாழ்நாளில் வானியல், வானியற்பியல் பங்களிப்புகளுக்காக பல விருதுகளைப் பெற்றார்.
கல்வி
இவர் 1942 இல் வேதியியலில் இளங்கலிப் பட்டத்தை பிரித்தானியக் கொலம்பியா பல்கலைக்கழகத்தில் பெற்றார். இவர் அங்கே கல்வியைத் தொடர்ந்து 1944 இல் இயற்பியலிலும் கணிதவியலிலும் முதுவர் பட்டத்தைப் பெற்றார். இவர் முதுவர் பட்டம் பெற்றதும் கனடியப் பல்கலைக்கழக மகளிர் கூட்டமைப்பில் இருந்து கணிசமான அளவு உதவிநல்கை பெற்றர். இதனால் இவர் டொரன்டோ பல்கலைக்கழகத்தில் சேர முடிந்தது. என்றாலும் அப்போதைய வானியற்பியல் நிகழ்ச்சி மிகவும் தரமின்றி இருந்தமையால் ஓராண்டுக்குள்ளாகவே தங்கிவிட்டார். பிறகு இவர் சிகாகோ பல்கலைக்கழகத்தில் சேர்ந்து பெயர்பெற்ர வானியற்பியலளராகிய சுப்பிரமணிய்ன் சந்திர சேகரின் கீழ் முனைவர் பட்ட்த்தை 1948 இல் பெற்றார். இவரது ஆய்வுத் தலைப்பு பல்லடுக்கு உடுக்கண வளிமண்டலங்கள் ஆகும். இவரது கணிதவியல் படிமம் இந்நிகழ்வு சார்ந்த முதல் படிமம் ஆகும்.
வாழ்க்கைப்பணி
இவர் 1948 முதல் 1949 வரை தேசிய அறிவியல், பொறியியல், மருத்துவக் கல்விக்கழகத்தின் முதுமுனவர் ஆய்வுநல்கையை கோப்பனேகன் வான்காணகத்தில் ஆய்வு மேற்கொள்ளப் பெற்றார். இவர் 1949 இல் விக்டோரியாவில் உள்ள டொமினியன் வனியற்பியல் நோக்கீட்டகத்தில் ஆராய்ச்சி அறிவியலாளர் பதவியை ஏற்று 1962 வரை அங்கு பணிபுரிந்தார்ரிதேவேளையில் இவர் ஆர்வார்டு, பிரின்சுடன் பல்கலைக்கழகங்க்ளிலும் வருகைதரு பேராசிரிர்ராகவும் பணிபுரிந்தார். இவர் பிரின்சுடனில் அங்கிருந்த கணிப்பு ஏந்துகளை உடுக்கண வளிமண்டலங்களின் படிம உருவாக்க மென்பொருளாக்கத்துக்குப் பயன்படுத்தியுள்ளார். இவர் டொமினிய்ன் வான்காணகத்தில் தம் ஆண்பால் முனைவர் பட்ட ஆய்வாளரிடம் இருந்து பாலினப் பாகுபாட்டுக்கு ஆளாகியுள்ளார்.ஆங்கு இவரது பொறுப்புகளைக் குறைத்து தகுதிகுறைந்த ஆண் ஆய்வாளர்களுக்குப் பொறுப்புகள் வழங்கப்பட்டுள்ளன.
எதிர்பாராவகையில் 1962 இல் இவருக்கு உட்ரெச்ட் பல்கலைக்கழகத்தில் இருந்து வானியற்பியலில் முழு பேராசிரியர் பதவி வழங்கபட்டுள்ளது. இவர் கனடாவை விட்டகல விரும்பாமையால் தன் சம ஆய்வாளர்களின் போக்க்றிந்தும் அப்போது அப்பதவியை ஏற்பது அரிதாக விளங்கியுள்ளது. இவர் உட்ரெச்ட் பல்கலைக்கழகத்தில் பட்டமேற்படிப்பு மாணவருக்குப் பாடம் எடுத்ததோடு, முதனிலை வகை விண்மீன்கள் (The Early Type Stars) எனும் நூலையும் வெளியிட்டுள்ளார். இவர் 1970 இல் நாசாவின் கோடார்டு விண்வெளிப் பறப்பு மையத்தில் பணியில் சேர்ந்து அங்கு 15 ஆண்டுகள் தான் ஓய்வு பெறும் வரை பணிபுரிந்துள்ளார்.
மேற்கோள்கள்
பகுப்பு:1920 பிறப்புகள் பகுப்பு:2003 இறப்புகள் பகுப்பு:கனடிய வானியற்பியலாளர்கள் பகுப்பு:கனடிய வானியலாளர்கள் பகுப்பு:கனடிய இயற்பியலாளர்கள் பகுப்பு:கனடியப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:பெண் வானியற்பியலாளர்கள் பகுப்பு:பெண் இயற்பியலாளர்கள் பகுப்பு:சிக்காகோ பல்கலைக்கழக முன்னாள் மாணவர்கள்
கீசாவின் பெரிய ஸ்பிங்ஸ்
thumb|250px|கீசாவின் பெரிய ஸ்பிங்ஸ், எகிப்து கீசாவின் பெரிய ஸ்பிங்ஸ் எகிப்து நாட்டின் கீசா நகரத்தில் நைல் ஆற்றின் மேற்குக் கரையில் உள்ள பாதி மனித உருவம் கொண்ட ஒரு பெரிய ஸ்பிங்ஸ் சிலையாகும். இது உலகில் உள்ள ஒரே கல்லால் ஆன மிகப்பெரிய சிலைகளில் ஒன்றாகும். இது பண்டைய எகிப்தியர்களால் கி.மு. மூன்றாம் ஆயிரமாண்டு அளவில் கட்டப்பட்டிருக்கலாம் என்று கருதப்படுகிறது.
நூறு ஆண்டுகளுக்கு முன்புதான் இந்தச் சிலையின் முழு உருவமே வெளியே தெரிய வந்தது. அதற்கு முன்பு வெறும் தலை மட்டுமே வெளியே தெரிய, உடல் பாகம் மணலால் மூடப்பட்டிருந்தது. இந்த ஸ்பிங்ஸ் சிலை உண்மையில், தாடியுடன் இருந்தது. அந்தத் தாடி சிதலம் அடைந்தது. அப்படி சிதைந்து விட்ட தாடியின் பகுதிகள் கெய்ரோ அருங்காட்சியத்தில் பாதுகாக்கப்பட்டு வருகின்றன. அண்மையில், சிலையின் கால் பகுதிகள் மற்றும் விரங்கள் போன்றவை புதுப்பிக்கப்பட்டன.
கிரேக்கத் தொன்மைக் கதைகளில் சிங்க உருவமும் மனிதப் பெண்ணின் தலையும் கொண்டு மிருகத்துக்கு "ஸ்பிங்ஸ்' என்று பெயர். இந்தக் கிரேக்கக் கதைகளில் ஸ்பிங்ஸ் மிருகம் கேட்கும் புதிர்களுக்குப் பதில் சொல்லாவிட்டால், அது அவர்களை விழுங்கி விடுமாம். எகிப்தில் ஸ்பிங்ஸ் சிலைகளில் ஆண் தலையாக வடிவமைக்கப்பட்டு, இருக்கும். அரசர்களின் கல்லறைகள், கோயில்கள் போன்றவற்றிற்குப் பாதுகாப்பாகவே, இந்த ஸ்பிங்ஸ் சிலைகளை எகிப்தியர்கள் அமைத்திருந்தனர்.
எகிப்தில் இந்தச் சிலை அமைக்கப்பட்டபோது, இதன் பெயர் என்னவென்று தெரியாது. ஒவ்வொரு காலகட்டத்தில் பல்ஹிப், பில்ஹா, சுழல் ஹோல் ஹோர் எம் அக்ட் என்றெல்லாம் அழைக்கப்பட்டிருக்கிறது. எகிப்து அரசாங்கத்தின் ஆவணங்கள், தபால் தலைகள், காசுகள் போன்றவற்றில் உட்புற சிலையில் உருவம் பயன்படுத்தப்படுகிறது.
மேற்கோள்கள்
பகுப்பு:எகிப்திய நாகரிகம் பகுப்பு:எகிப்தின் வரலாறு பகுப்பு:எகிப்தியக் கட்டிடக்கலை
ஜெனிதக் மாவட்டம்
மாவட்ட எல்லைகள்
இம்மாவட்டத்தின் வடக்கில் பப்னா மாவட்டம், தெற்கில் மகுரா மாவட்டம் மற்றும் பரித்பூர் மாவட்டங்களும், கிழக்கில் மணிகஞ்ச் மாவட்டமும், குஸ்தியா மாவட்டம் மற்றும் ஜெனிதக் மாவட்டங்களும் மேற்கில்   குஸ்தியா மாவட்டம் மற்றும் ஜெனிதக் மாவட்டங்களும் எல்லைகளாக உள்ளது.
மாவட்ட நிர்வாகம்
1092.28 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக ராஜ்பாரி சதர், கோலோந்தா, பங்க்சா, பாலியாகண்டி, மற்றும் காளகாளி என   ஐந்து துணை  வருவாய் துணை மாவட்டங்களாகப் பிரிக்கப்பட்டுள்ளது.
மேலும் இம்மாவட்டத்தில் மூன்று நகராட்சி மன்றங்களும், நாற்பத்தி இரண்டு  கிராம ஒன்றியக் குழுக்களும், 720  வருவாய் கிராமங்களும், 967  கிராமங்களும் உள்ளது.
இம்மாவட்டத்தின் அஞ்சல் சுட்டு எண் 7700 ஆகும். தொலைபேசி குறியிடு 0641 எண் ஆகும். இம்மாவட்டம் இரண்டு    நாடாளுமன்றத் தொகுதிகளைக் கொண்டுள்ளது.
இம்மாவட்டத்தின் ஆண்டு சராசரி வெப்பம்  செல்சியஸ் ஆகவும்; ஆண்டு சராசரி மழைப் பொழிவு 2105 மில்லி மீட்டராகவும் உள்ளது.
பொருளாதாரம்
இம்மாவட்டத்தில் பத்மா ஆறு, சந்த்னா ஆறு, சித்திரா ஆறு, ஹோரை ஆறு, கோரை ஆறு, மதுமதி ஆறு, குமார் ஆறு போன்ற வற்றாத ஆறுகள் பாய்வதால், நீர் வளமும் மண் வளமும் கூடியதாக உள்ளது. இங்கு நெல், சணல், கரும்பு, வெங்காயம், பருப்பு வகைகள், பருத்தி, வாழை, தென்னை, வெள்ளைப்பூண்டு, எண்ணெய் வித்துக்கள், பலா, விளாச்சி முதலியன பயிரிடப்படுகிறது.
மக்கள் தொகையியல்
1092.28 சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  10,49,778   ஆக உள்ளது. அதில் ஆண்கள் 5,19,999 ஆகவும், பெண்கள் 5,29,779   ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.97% ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 961 நபர்கள் வீதம் வாழ்கின்றனர். மாவட்ட சராசரி எழுத்தறிவு 52.3% ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
மேற்கோள்கள்
பகுப்பு:வங்காளதேச மாவட்டங்கள்
இராஜா கேசவதாசு
இராஜா கேசவதாசு (Raja Kesavadas) (1745-1799) இவர், தர்ம ராஜா கார்த்திகை திருநாள் ராம வர்மனின் ஆட்சிக்காலத்தில் திருவிதாங்கூரின் திவானாக இருந்தார். இவர் திட்டமிடல் திறனுக்காகவும் நிர்வாக புத்திசாலித்தனத்துக்காகவும் நன்கு அறியப்பட்டார். ஆலப்புழா நகரத்தை வளர்ப்பதில் இவர் முன்னனியில் இருந்தார்.
ஆரம்ப கால வாழ்க்கை
இராஜா கேசவதாசு 1745 மார்ச் 17 அன்று திருவிதாங்கூர் இராச்சியத்தின் தெற்குப் பகுதியான கன்னியாகுமரியில் உள்ள குன்னத்தூர் என்ற சிறிய குக்கிராமத்தில் கேசவ பிள்ளையாக பிறந்தார். இவருக்கு கணிதத்தில் நல்ல ஆர்வம் இருந்தது. பள்ளியாடியைச் சேர்ந்த பணக்கார வணிகரான புதுக்கடை செட்டியார், என்பவர் கேசவ பிள்ளையை தனது கணக்காளராக நியமித்தார். பின்னர் இவர் ஒரு முன்னணி வணிகரும் ஏற்றுமதியாளருமான போக்குமூசா மரைக்காரின் பயிற்சியாளராக நியமிக்கப்பட்டார். போக்குமூசா திருவிதாங்கூர் மகாராஜாவான கார்த்திகை திருநாள் ராம வர்மனுக்கு மிகவும் விசுவாசமாக இருந்தார். மேலும் அவர் அரண்மனைக்கு சென்றபோது கேசவ பிள்ளையும் அவருடன் சென்றார். கேசவ பிள்ளையின் திறமையால் மகாராஜா ஈர்க்கப்பட்டு திருவிதாங்கூர் அரண்மனைப் பணிக்கு நியமிக்கப்பட்டார்.
அரச சேவையில்
மைசூரைச் சேர்ந்த திப்பு சுல்தான் திருவிதாங்கூர் மீது தாக்குதல் நடத்தியபோது, கேசவ பிள்ளை மாநில இராணுவத்தின் தளபதியாக இருந்தார். கேசவ பிள்ளையின் தலைமையில் திருவிதாங்கூர் இராணுவம் மைசூர் படைக்கு எதிராகப் போராடியது. இதனால் திப்பு பின்வாங்க வேண்டிய கட்டாயம் ஏற்பட்டது.
மைசூர் மீதான தனது வெற்றியை உணர்ந்த திருவாங்கூரைச் சேர்ந்த கார்த்திகை திருநாள் மகாராஜா, கேசவ பிள்ளையை திருவிதாங்கூரின் திவானாக நியமித்தார். பிரிட்டிசு ஆளுநர் மார்னிங்டன் என்பவர், இராஜா என்ற தலைப்பில் இவரது நிர்வாக திறமைகளைப் பாராட்டினார். திவானாக, திருவிதாங்கூரின் தலைநகரை பத்மநாபுரத்திலிருந்து திருவனந்தபுரத்திற்கு மாற்றுவதற்கு இராஜா கேசவதாசு பொறுப்பேற்றார்.
ஆலப்புழா துறைமுகத்தின் வளர்ச்சி
இவரது அனைத்துப் பணிகளிலும் ஒரு சிறந்த இடத்தைப் பிடித்தது, ஆலப்புழாவில் நன்கு திட்டமிடப்பட்ட துறைமுக நகரத்தை நிர்மாணித்ததாகும். புவியியல், கடல்சார் காரணங்களால், இவர் ஆலப்புழாவை மிகவும் பொருத்தமான இடமாகக் கண்டார். துறைமுகத்திற்கு பொருட்களைக் கொண்டுவருவதற்காக இரண்டு இணையான கால்வாய்களைக் கட்டிய இவர், சூரத்து, மும்பை மற்றும் கச்சு நகரிலிருந்து வணிகர்கள், வர்த்தகர்களுக்கு தொழில்துறை நிறுவனங்கள், வர்த்தக மையங்களையும் சரக்கு மையங்களையும் தொடங்க உள்கட்டமைப்பு வசதிகளை வழங்கினார். ஆலப்புழா முன்னேற்றம் அடைந்து திருவிதாங்கூரின் நிதிமையமாக இவரது காலத்தில் இருந்தது. துறைமுகம் 1762 ஆம் ஆண்டில் திறக்கப்பட்டது. முக்கியமாக தேங்காய் நார் ஏற்றுமதிக்காக இது பயன்பட்டது. கேசவதாசு கொல்கத்தாவுடனும் மும்பையுடனும் வர்த்தகம் செய்வதற்காக மூன்று கப்பல்களைக் கட்டினார். மேலும் ஆலப்புழாவின் கிழக்கில் பொருட்களை உற்பத்தி செய்வதற்கும் அகற்றுவதற்கும் வசதியான ஒரு இடத்தையும் கொடுத்தார்.
பிரதன மத்தியசாலை அமைத்தல்
கேரள மாநிலத்தின் திருவிதாங்கூர் பகுதியில் உள்ள முக்கிய மாநில நெடுஞ்சாலையாக இருக்கும் பிரதான மத்திய சாலை இராஜா கேசவதாசு திருவிதாங்கூரின் திவானாக இருந்த காலத்தில் கட்டப்பட்டதாகும்.
சாலை சந்தை திறப்பு
திருவிதாங்கூர் இராச்சியத்திற்கு பொருட்களை வழங்குவதற்கான மையப் புள்ளியாக இந்த சந்தையை உருவாக்கும் நோக்கில் 18 ஆம் நூற்றாண்டின் இறுதியில் இவரது காலத்தில் சாலை சந்தை அதிகாரப்பூர்வமாக நிறுவப்பட்டது. திருவிதாங்கூர் மாநிலத்தின் பல்வேறு பகுதிகளிலிருந்து பொருட்களை எடுத்துச் செல்ல கிள்ளி மற்றும் அருகிலுள்ள கரமணை ஆறுகள் பயன்படுத்தப்பட்டன.
வெளி இணைப்புகள்
பகுப்பு:1799 இறப்புகள் பகுப்பு:1745 பிறப்புகள் பகுப்பு:திருவிதாங்கூர் நாடு பகுப்பு:திருவிதாங்கூர்
ஆடு புலி ஆட்டம்
இது மிகவும் எளிய விளையாட்டு. ஒரு வட்டத்தினுள்ளே குழை இருக்கும். வட்டம் ஏறைக்குறைய 50 யாட் விட்டம் கொண்டது. வட்டத்திற்கு அப்பால் எல்லை கோடுகள் உண்டு. படத்தை பார்க்கவும். யாரவது ஒருவர் வட்டத்துக்குள் இருக்கும் குழையை எடுத்துக்கொண்டு தன் பக்கம் மற்றவர் தொட முதல் ஓடி விட வேண்டும். மாட்டிக் கொண்டால் அவர் ஆட்டமிழப்பார்.
ஊர்புறங்களில் தரையில் இந்தக் கட்டங்களை சுண்ணாம்புக் கட்டி அல்லது சாக் பயன்படுத்தி வரைந்து கொள்வார்கள். புளியங்கொட்டைகள், கற்கள், குன்றி (குந்து) மணிகள், மற்றும் சிறப்பாக தயாரிக்கப்பட்ட காய்களை அதில் நகர்த்தி விளையாடப்படுகிறது. ஆடுபுலி ஆட்டத்தை வெட்டும்புலி ஆட்டம் என்றும் கூறுவர். இது ஒரு மதிநுட்ப உத்தி விளையாட்டு.
சங்கப்பாடல் இதனை ‘வங்கா வரிப்பாறை’ என்று குறிப்பிடுகிறது. இந்தியாவின் பிற பகுதிகளிலும் விளையாடப்படும் இவ்வாட்டம் வெவேறு பெயர்களால் வழங்கப்படுகிறது. இது சிறுபாடு விளையாட்டு என்பது தமிழர் கொள்கை.
விவரம்
பாறை அல்லது திண்ணையில் கோடு போட்ட அரங்கம். முக்கோணக் கூம்புக் கோடு. கூம்பின் உச்சியிலிருந்து அடிக்கோட்டை உள்ளே தொடும் மேலும் இரண்டு கோடுகள். இந்தக் கோடுகளை வெட்டும்படி போட்ட 3 கிடைக்கோடுகள். கிடைக்கோடுகளின் முனைகள் இருபுறமும் குத்துக் கோடுகளால் இணைக்கப்பட்டிருக்கும்.
ஆடுகள் என்னும் பெயரில் 15 சிறு காய்கற்கள். புலி என்னும் பெயரில் 3 சற்றே பெரிய காய்கற்கள். கோடுகள் ஆடும் புலியும் ஓடும் வழிகள். கோடுகள் கூடும் சந்திகள் காய்கள் வைக்குமிடம். புலிக்காய்கள் உச்சியில் ஒன்றும் அடுத்த சந்திகளில் இரண்டுமாக முதலில் வைக்கப்பட்டிருக்கும். ஆடுகள் ஒவ்வொன்றாகச் சந்திகளில் இறங்கும். ஒரு ஆடு இறங்கியதும் புலி அடுத்த சந்திக்கு நாலாப்பக்கமும் நகரும். நகரும்போது அடுத்த சந்தியில் ஆடு இருந்து அடுத்த நேர்த்திசைச் சந்தி காலியாக இருந்தால் புலியை வெட்டிவிட்டுத் தாவும். இவ்வாறு புலி தாவ இடம் இல்லாமல் ஆடு புலியைக் கட்டவேண்டும். எல்லா ஆடுகளும் இறங்கிய பின்னர் ஆடும், புலியும் மாறி மாறி நகர்த்தப்படும். புலி நகரமுடியாமல் ஆடுகள் புலியைக் கட்டிவிட்டால் ஆட்டுக்கு வெற்றி. எல்லா ஆடுகளையும் வெட்டிவிட்டால் புலிக்கு வெற்றி. இதுதான் ஆட்டம்.
வெளியிணைப்புகள்
பகுப்பு:தமிழர் விளையாட்டுகள் பகுப்பு:இந்திய விளையாட்டுக்கள்
சாராபோடின் கழுத்து அமைவு
உயிரிய விசையியல்
சாராபோடின் எலும்புக்கூடுகள் மற்றும் கழுத்துகளின் உயிரியக்கவியலானது எந்த கோணத்தில் கழுத்து நிலை உள்ளது என்பதை  தீர்மானிக்க உதவும்.
நெகிழ்வுத்தன்மை
2013 ஆம் ஆண்டில், மத்தேயு ஜே. காப்லே சாராபோட்களின் கழுத்து நெகிழ்வுத்தன்மை குறித்த ஓர் ஆய்வினை மேற்கொண்டு அதன் முடிவை  PLOS ONE இல் வெளியிட்டார். கழுத்துகள் உண்மையில் எவ்வளவு நெகிழ்வுத்  தன்மையுடையவை என்பதைத் தெரிந்துகொள்வதற்காக சாரோபோட் பேரினத்துடன்  நெருப்புக்கோழியி ன் கழுத்தை ஒப்பிடுகிறார்கள். முந்தைய உயிரியக்கவியல் ஆய்வுகள், கழுத்தானது செங்குத்து, மற்றும் கீழ்நோக்கிய சாய்ந்த நிலைக்கு இடையில் நிலைநிறுத்தப்பட்டுள்ளன என்பதைக் கண்டறிந்துள்ளது. இந்த ஆய்வின் முடிவில், சாரோபோட் கழுத்து நெகிழ்திறன் எலும்புத்திறனை மட்டுமே அடிப்படையாகக் கொண்டிருக்கக்கூடாது என்று கண்டறிந்தது, அப்படி இருப்பின், முடிவுகள் எச்சரிக்கையுடன் பயன்படுத்தப்பட வேண்டும். நெகிழ்தன்மையைக் கட்டுப்படுத்தும் தசைத் திசுக்களின் பற்றாக்குறை இருப்பினும், முன்னர் நினைத்ததைவிட சாரோபோடின் கழுத்துகள் குறைவான நெகிழ்வுடையனவாக இருந்தன.
2014 ஆம் ஆண்டில், மைக் பி. டெய்லர் என்பவர் அபோதோசரஸ் மற்றும் டிப்ளோடோகஸ் ஆகியவற்றின் கழுத்துகளின் நெகிழ்வுத்தன்மையை ஆராய்ந்தார். அவர்   காப்லே மற்றும் பலர். குறிப்பிட்டவாறு முதுகெலும்பு வெளிப்படுத்துவது போல் கழுத்து  சாதாரண நிலையைக் காட்டிலும் குறைவான நெகிழ்வுடையதாக இருப்பதில்லை என கண்டறிந்தார். காப்லே மற்றும் பலர். குருத்தெலும்பு சேர்க்கப்பட்டபோது உண்மையில் கழுத்துகள் மிகவும் குறைவான நெகிழ்வுத்தன்மை உடையனவாக உள்ளதை கண்டறிந்தனர். மூட்டுகளுக்கிடையே உள்ள குருத்தெலும்பு கழுத்தை  90 °அளவு நெகிழ அனுமதிக்கிறது. இருப்பினும், டெய்லர், கழுத்து,  செங்குத்தாக மேலே வளைய முடியும் போது, எலும்பின் நடுநிலை அமைவானது கிடைமட்டத்தை சுற்றி இருக்கும், மற்றும் பழக்கம் போல்  தலை மேல் நோக்கி ஒரு எச்சரிக்கை உணர்வுடன் நிலைபெற்றிருக்கும்.
Muscling
அதிக தசையுடைய சாராபோடின்  கழுத்து தங்கள் உணவு நிலைக்கு ஏற்றவாறு அமைந்துள்ளது. பிராக்கியோசாரஸ் பிராங்கை  (தற்போது ஜிரேபிடைட்டன்) அநேகமாக உணவு தேடுவதில் தீவிரமாக இருப்பதால், அது குறைந்த உணவு வேட்டையாடும் டிப்ளோடோகஸ் மற்றும் டிக்ராசோஸரஸ் போன்ற மற்ற சாராபோட்களை விட கழுத்துத்தசைகள் அதிகம் பெற்றுள்ளன. பிராக்கியோசாரஸ் பிராங்கையின் சாய்ந்த கழுத்தை சமநிலைப்படுத்த நீண்ட வால் மற்றும் கால்கள் சிறப்பாக இருக்க வேண்டும்,. எவ்வாறாயினும், சாராபோட்களின் தசைகளில் வெப்பம் கொள் அல்லது வெப்பம் உமிழ் தன்மை எங்ஙனம் முக்கியப் பங்காற்றுகிறது என்பதே  கேள்வி. வெப்பம் கொள் சாராபோட்களில் குடல் மற்றும்  வயிறு வெப்பம் உமிழ்  சாராபோட்களை விட அதிகம் உள்ளது. குறிப்பாக சாராபோட்கள் உணவு உட்கொள்ளும் தன்மையைப் பொறுத்து எந்தளவு குடல் தேவை என்பதையும் அவற்றின் தலை நீட்சியையும்   தீர்மானிக்க முடியும்,.